CELEX: C2005/182/03
Language: da
Date: 2005-07-23 00:00:00
Title: Domstolens dom (Store Afdeling) af 31. maj 2005 i sag C-438/02, i straffesagen mod Krister Hanner (anmodning om præjudiciel afgørelse indgivet af Stockholms tingsrätt) (Artikel 28 EF, 31 EF, 43 EF og 86, stk. 2, EF — markedsføring af lægemidler — detailhandleres etablering — statsligt monopol på detailhandel med lægemidler — virksomhed, der har fået overdraget at udføre tjenesteydelser af almindelig økonomisk interesse)

23.7.2005   
            
            
               DA
            
            
               Den Europæiske Unions Tidende
            
            
               C 182/2
            
         
      DOMSTOLENS DOM
   
   (Store Afdeling)
   af 31. maj 2005
   i sag C-438/02, i straffesagen mod Krister Hanner (anmodning om præjudiciel afgørelse indgivet af Stockholms tingsrätt) (1)
   
   (Artikel 28 EF, 31 EF, 43 EF og 86, stk. 2, EF - markedsføring af lægemidler - detailhandleres etablering - statsligt monopol på detailhandel med lægemidler - virksomhed, der har fået overdraget at udføre tjenesteydelser af almindelig økonomisk interesse)
   (2005/C 182/03)
   Processprog: svensk
   I sag C-438/02, angående en anmodning om præjudiciel afgørelse i henhold til artikel 234 EF, indgivet af Stockholms tingsrätt (Sverige), ved afgørelse af 29. november 2002, indgået til Domstolen den 4. december 2002, i straffesagen mod Krister Hanner, har Domstolen (Store Afdeling), sammensat af præsidenten, V. Skouris, afdelingsformændene P. Jann (refererende dommer), C.W.A. Timmermans og A. Rosas samt dommerne J.-P. Puissochet, R. Schintgen, N. Colneric, S. von Bahr og J.N. Cunha Rodrigues; generaladvokat: P. Léger; justitssekretær: ekspeditionssekretær M. Múgica Arzamendi, den 31. maj 2005 afsagt dom, hvis konklusion lyder således:
   Artikel 31, stk. 1, EF er til hinder for en ordning, der foreskriver en eneret til detailhandel, der drives efter bestemmelser som dem, der kendetegner den i hovedsagen omtvistede ordning.
   
      (1)  EUT C 31 af 8.2.2003.